Eelmisel hooajal IV liiga Lääne tsooni võitnud Läänemaa Jalgpalliklubi eest 56 väravat löönud ja aasta algul klubi vahetanud Mark Kolosov taasliitus meeskonnaga.
2012. aastal lõi Läänemaa JK 117 väravat. Meeskonda treeniv Aavo Tomingas ütles portaalile jalgpall.ee, et suure panuse heale resultatiivsusele andis Kolosov, kes on väga hea ründaja.
„Ta on selline mees, kes valib õige positsiooni, suudab palli hoida, oskab mängida kaitsjate surve all ja lööb oma võimalused ära,“ tõi ta välja Kolosovi plussid. „Ründaja on igas meeskonna oluline lüli ja ilma Markita ei ole meil eriti hästi sujunud.“
Kolosov tunnistas, et eelmisel aastal oli ta väga heas hoos ja tegu oli tema elu parima hooajaga. „Ma ei tea ise ka miks ma nii hea olin, aga ma tegin kõvasti trenni,“ ...